recursal/SuperWikiNEXT-32B huggingface dataset:
| Vulturė |
| --- |
|  |
|  |
| Šalis | Italija |
|  |
| Aukštis | 1326 m |
|  |
| Tipas |  |
|  |
| Amžius | 1 000 000 |
|  |
| Aktyvumas | užgesęs |
|  |
| Paskutinisišsiveržimas | 40000 pr. m. e. m. |
| 

Žemėlapis rodantis  vietą.

  |
| **Koordinatės:** | 40°56′54″ š. pl. 15°38′08″ r. ilg.﻿ / ﻿40.94833°š. pl. 15.63556°r. ilg.﻿ / 40.94833; 15.63556Koordinatės: 40°56′54″ š. pl. 15°38′08″ r. ilg.﻿ / ﻿40.94833°š. pl. 15.63556°r. ilg.﻿ / 40.94833; 15.63556 |

**Vulturės ugnikalnis** (it. *Monte Vulture*) – užgesęs ugnikalnis pietų Italijoje, Bazilikatos regione, 56 km į šiaurę nuo Potencos miesto.

Šis ugnikalnis išsiskiria iš kitų aukštų Italijos ugnikalnių tuo, kad yra atitolęs į rytus nuo Apeninų kalnų. Jo aukštis siekia 1326 m.

Patys pirmieji ugnikalnio išsiveržimai vyko maždaug prieš milijoną metų. Kiek vėliau prieš 830 000 metų ugnikalnis užgeso ir tapo neaktyvus.

Nuo 2017 m. šis ugnikalnis priklauso Vulturės regioniniam gamtos parkui.

Ant ugnikalnio šlaitų yra 1500 ha ploto Aljaniko vynuogynai. Aglianico del Vulture vynas laikomas vienu geriausiu raudonųjų vynų Italijoje.

Šaltiniai
---------

1. ↑  Legge Regionale 20 novembre 2017, n. 28 pubblicata sul Bollettino Ufficiale della Regione Basilicata n. 46 del 21 novembre 2017.
2. ↑  Gambero Rosso, *Il libro del vino. Manuale teorico & pratico*, pag. 167, G.R.H. S.p.A. 2004. ISBN 88-87180-79-2
**Vytautas Barkauskas** (g. 1953 m. balandžio 26 d. Telšiuose) – teisininkas, prokuroras.

Biografija
----------

1971 m. baigė Telšių J. Žemaitės vidurinę mokyklą, 1980 m. – Vilniaus universiteto Teisės fakultete ir įgijo teisininko specialybę.

Nuo 1980 m. iki 1982 m. Vilniaus miesto Tarybų Rajono prokuratūros stažuotojas ir tardytojas, nuo 1982 m. iki 1985 m. Vilniaus miesto prokuratūros vyresnysis tardytojas, nuo 1985 iki 1988 m. Vilniaus miesto Lenino rajono prokuratūros prokuroro pavaduotojas, nuo 1988 m. iki 1995 m. – Lietuvos TSR Respublikos prokuratūros Tardymo valdybos prokuroras, Kauno miesto prokuratūros prokuroro pavaduotojas, nuo 1995 m. iki 1997 m. Kauno apygardos prokuratūros vyriausiojo prokuroro pavaduotojas, nuo
1997 m. iki 2001 m. – LR Generalinės prokuratūros Kvotos ir tardymo kontrolės skyriaus vyriausiasis prokuroras, nuo 2001 m. sausio 17 d. Lietuvos Respublikos generalinio prokuroro pavaduotojas (paskirtas LR Prezidento dekretu). Turi valstybinio justicijos patarėjo rangą. 2010 pavasarį, atleistas pasibaigus įgaliojimų laikui..

Apdovanojimai
-------------

* Vyčio Kryžio ordino Karininko kryžius (2004 m. vasario 6 d. LR Prezidento dekretu).
* Prokuroro garbės ženklo „Už nuopelnus" 2-ojo laipsnio medalis (2005 m. kovo 23 d. LR generalinio prokuroro įsakymu).

Vedęs, turi sūnų.

Šaltiniai
---------

1. ↑  LR generalinės prokuratūros informacija Archyvuota kopija 2009-07-05 iš Wayback Machine projekto.
**JCUKEN** (*ЙЦУКЕН, YtSUKEN, YCUKEN, JTSUKEN*) – rašomųjų mašinėlių ir kompiuterių klaviatūros simbolių išdėstymas; vartojamas rusiškai kalbančiose šalyse, taip pat naudojamas ir kai kuriose kitomis kalbomis kalbančiose valstybėse. Taip pavadinta pagal pirmuosius šešis simbolius viršutinėje eiltutėje.

Istorija
--------

Tokį išdėstymą sugalvojo JAV XIX a. pabaigoje, nes Rusijoje tuo metu buvo spausdinimo mašinų gamybos problemos, kurios pasibaigė tik 1930-ais metais.

Išdėstymo variantai
-------------------

JCUKEN turi keletą išsidėstymo variantų: 

### Rusų

Daugumoje modernių rusų kalbų operacinių sistemų pagal nutylėjimą naudojamas toks išdėstymas:

### Apple

KB Russian Apple Macintosh

Apple JCUKEN išsidėstymas labai skiriasi nuo kitų tuo, kad : klavišas `Ё` yra antrojo raidės numerio dešinėje ir yra daug kitų kirilicos simbolių.

### Mašinraštis

Keyboard layout ru

Rašomųjų mašinėlių JCUKEN išsidėstymas yra paprastesnis, negu kompiuterių, nes nenaudojamas klavišas `⇧ Shift`.

JCUKEN pagrindu sukurti išdėstymai
----------------------------------

Remiantis Rusijos išdėstymu, buvo sukurti visų buvusios TSRS kalbų maketai, naudojant kirilicą.

### Ukrainiečių

KB Ukrainian

### Baltarusų

KB Belarusan

### Totorių

KB Tatar

### Kazachų

KB Kazakh

### Kirgizų

KB Kyrgyz

### Uzbekų

KB Uzbek Cyrillic

### Tadžikų

KB Tajik

### Azerbaidžaniečių

KB Azeri Cyrillic

### Jakutų

KB Yakut

### Baškirų

Mongolų „FCUŽEN"
----------------

Mongolų klaviatūros išsidėstymas yra labai panašus į JCUKEN, bet turi pavadinimą „FCUŽEN". Taip pavadinta pagal pirmuosius šešis simbolius viršutinėje eiltutėje.

.Mongolian keyboard win

JIUKEN
------

JIUKEN typewriter

Taip pat skaitykite
-------------------

* Rusų kalba

* Qwerty

* Ąžerty

Šaltiniai
---------

1. ↑
2. ↑  Mendeleevas I. P. Naujas rašomųjų mašinų srityje // Gamta ir žmonės. - 1912. - № 49.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Dipnoi** |
| --- |
| Australinė dvikvėpė (Neoceratodus forsteri)Australinė dvikvėpė (*Neoceratodus forsteri*) |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Potipis: | Stuburiniai  *( Vertebrata)* |
| Antklasis: | Kaulinės žuvys  *( Osteichthyes)* |
| Klasė: | Mėsingapelekės žuvys  *( Sarcopterygii)* |
| Poklasis: | Dvikvėpės žuvys  *( Dipnoi)* |

 |

**Dvikvėpės žuvys** (*Dipnoi*) – mėsingapelekių žuvų poklasis. Jos geba kvėpuoti ir po vandeniu, ir ore.

Fizinės charakteristikos
------------------------

Visos dvikvėpės žuvys turi ištęstą kūną, keturis galūninius pelekus ir vieną analinį peleką. Jos turi labai specifinį dantytumą.
Dantukai išsidėstę gomuryje ir ant apatinio žandikaulio sudaro vėduoklės formos sukandimo paviršių. Dvikvėpėms žuvims būdinga pedomorfozė – lervos stadijai būdingų požymių išlikimas individui suaugus.

Elgesys
-------

Afrikos ir Pietų Amerikos dvikvėpės žuvys prisitaikiusios išgyventi vasarą išdžiūvančiuose vandens telkiniuose. Jos įsirausia į dumblą, metabolizmas sulėtėja iki 60 kartų, azotinės atliekos šalinamos ne amoniako, kaip įprastai, o mažiau nuodingo šlapalo pavidalu.

Sistematika
-----------

* Būrys. Vienaplautės dvikvėpės (*Ceratodontimorphes*)
	+ Šeima. Australinės dvikvėpės (*Ceratodintidae*)
* Būrys. Dviplautės dvikvėpės (*Lepidosireniformes*)
	+ Šeima. Amerikinės dvikvėpės (*Lepidosirenidae*)
	+ Šeima. Afrikinės dvikvėpės (*Protopteridae*)
**Profilinis mokymas** – viena iš diferencijuoto ugdymo formų. Jo esmė yra mokymo diferencijavimas atsižvelgiant į moksleivių siekius, polinkius, gebėjimus, sudarant jiems galimybes pasirinkti mokymosi kryptį atitinkančius dalykus bei skirtingus jų kursus. Jis įgyvendinamas moksleivius suskirstant į gana pastovias grupes, atsižvelgiant į jų siekius bei pajėgumą. Sudaryta grupė mokosi to ar kito dalyko pagal vieną iš keleto alternatyvių skirtingo sudėtingumo programų, kurios tarpusavyje skiriasi tikslais, turiniu, mokymo metodais ir pasiekimų reikalavimais. Mokant profiliuotai, kai kurie mokomieji dalykai gali būti iš viso nedėstomi.

Uždaviniai
----------

Uždaviniai, kurie suprantami kaip ši pagalba mokiniui:

* rinktis tinkamiausią, savo polinkius, interesus ir gabumus atitinkantį ugdymosi kelią;
* stiprinti mokymosi motyvaciją, išvengti galimų mokymosi nesėkmių;
* įgyti papildomų žinių, įgūdžių ir gebėjimų, plečiančių atitinkamai veiklos sričiai reikalingą teorinį akiratį ir praktinę patirtį;
* susidaryti pagrįstą nuomonę dėl savo tinkamumo tam tikrai profesinės veiklos sričiai, apgalvotai rinktis būsimąją profesiją;
* tinkamai pasirengti toliau studijuoti ir mokytis visą gyvenimą;
* optimizuoti mokymosi krūvį, mažiau laiko skirti tiems bendrojo lavinimo dalykams, kuriems moksleivis neturi ryškesnių gabumų ir polinkių.

Istorija
--------

1998 metais patvirtintas profilinis mokymo modelis keletą metų buvo eksperimentuojamas bei koreguojamas. 

Profilinis mokymas Lietuvos bendrąjį išsilavinimą teikiančių mokyklų 11 klasėse (gimnazijų 3 klasėse, profesinių mokyklų 1 ir 2 kursuose) įvestas nuo 2000 m. rugsėjo 1 dienos.

Pagrindinės mokyklos 9–10 klasėse ir gimnazijos 1–2 klasėse moksleiviai kryptingai rengiami pasirinkti profilį, skatinami kuo visapusiškiau išbandyti jėgas ir geriau suvokti savo polinkius, gebėjimus ir siekius.
Profilinis mokymas mažina atotrūkį tarp akademinės bendrojo lavinimo krypties ir profesinio mokymo, neskatindamas per ankstyvos moksleivių specializacijos.

Profiliai
---------

Lietuvos bendrojo lavinimo sistemoje klostosi keturi ugdymo profiliai: Humanitarinis; Realinis; Technologinis ir Meninis.

Kiekvienas profilis priklausomai nuo savo specifikos gali turėti siauresnių pakraipų: a) humanitarinis: b) realinis: c) technologinis: d) meninis.

Kritika
-------

Profilinis mokymas kritikuojamas, nes rengia menkai raštingus, siauro išsilavinimo mokinius. Mokymosi krūvis profilinėse klasėse ne tik nesumažėjo, bet netgi gerokai padidėjo, lyginat jį su mokymosi krūviu 9-10 klasėse, parodė Švietimo ir mokslo ministerijos užsakymu bendrovės „Factus Dominus" atliktas mokslinis tyrimas „Profilinio mokymosi problemos".

Šaltiniai
---------

1. ↑  2000-04-26, Valstybės žinios, 2000, Nr.: 34 -962[neveikianti nuoroda]
2. ↑  Profilinis mokymas padidino krūvius
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Maputu |
| --- |
| Maputo upė Mozambike Maputo upė Mozambike |
| **Baseino plotas** | 29 970 km² |
| **Ištakos** | Amsterdamas |
| **Žiotys** | Indijos vandenynas |
| **Šalys** | PAR, Mozambikas, Svazilandas |
|  |
|  **Vikiteka** | Maputu |

**Maputu** (port. *Rio Maputo*), dar vadinama ***Didžiąja Usutu*** (*Great Usutu*), ***Suthu***, ***Lusutfu*** – upė Pietų Afrikos Respublikoje, Mozambike ir Svazilande. Upės vardas reiškia „tamsiai rudą" pagal tamsų upės vandenį.

Upės ištakos yra Amsterdamo kaime, Svazilande. Po to Maputu teka į rytus pro Lebombo kalnus. Nuo ten upė 13 kilometrų ilgio tarpekliu sudaro sieną tarp Svazilando ir PAR. Po to apie 20 km upė tampa siena tarp PAR ir Mozambiko. Įteka į Indijos vandenyno Maputu įlanką į pietus nuo Mozambiko sostinės Maputu.

Svarbiausias intakas – Pongola (dešinysis).
|  |
| --- |
| Mapudungunų kalba*Mapudungun, mapuchedungun* |
| Kalbama | Čilė, Argentina |
| Kalbančiųjų skaičius | 440 000 |
| Vieta pagal kalbančiųjų skaičių | į šimtuką nepatenka |
| Kilmė | Izoliuotos kalbos Araukanų kalbos  **Mapudungunų** |
| Oficialus statusas |
| Oficiali kalba | - |
| Kalbos kodai |
| ISO 639-1 | - |
| ISO 639-2 | arn |
| ISO 639-3 | arn |

Wikimedia IncubatorWikimedia Incubator
Vikipedijos projektas  ***Mapudungunų kalba vikiinkubatoriuje***

**Mapudungunų kalba**, dar vadinama **mapučių kalba, araukanų kalba** – izoliuota indėnų kalba, vartojama mapučių, gyvenančių centrinėje Čilėje ir Argentinos Patagonijoje. Kalbos pavadinimas kilo iš žodžių *mapu* – „žemė" ir *dungun* – „kalba". Kalbančiųjų skaičius siekia apie 240 tūkst. žmonių, iš kurių 200 tūkst. gyvena Čilėje, kiti – Argentinoje. Kaip kasdienę kalbą ją naudoja 150 tūkst. gyventojų.

Kai kurie autoriai mapundungunų kalbą sieja su penutų kalbomis, vartojamomis Šiaurės Amerikos vakarų pakrantėje. Taip pat siejama ir su Andų, aravakų, majų kalbomis, tačiau tokie ryšiai neįrodyti, todėl mapundungunų kalba laikoma izoliuota. Dėl Inkų imperijos įtakos į šią kalbą atėjo nemažai žodžių iš kečujų kalbos, o prasidėjus kolonizacijai – iš ispanų kalbos.

Kalba turi daug dialektų. Araukanijoje kalbama molučės arba ngulučės dialektu, Anduose gyvenanys mapučiai peuenčai vartoja peuenčų dialektą, į pietus nuo Tulteno upės gyvenantys veličai kalba veličų dialektu (kartais išskiriama kaip atskira kalba). Argentinos La Pampos provincijoje ir Kolorado upės baseine kalbama rankenčės dialektu.

Nuorodos
--------

* arn Duomenys apie kodu „arn" žymimą kalbą svetainėje *ethnologue.com*
* Ispanų – mapučių žodynas
**Produkto pavyzdys** – tai parduodamo produkto tam tikra forma, kuri suteikiama potencialiam pirkėjui nemokamai arba už simbolinį mokestį, kad potencialus pirkėjas galėtų išbandyti produkto savybes prieš įsigyjant produktą iš pardavėjo.

Nemokamas pavyzdys
------------------

Nemokamas produkto pavyzdys – tai produktas arba jo tam tikra dalis, suteikiama potencialiam pirkėjui nemokamai, kad potencialus pirkėjas galėtų išbandyti produkto savybes prieš įsigyjant produktą.
Nemokamo produkto pavyzdžio suteikimas potencialiam klientui suteikia galimybę susipažinti su parduodamu produktu, siekiant didesnių produkto pardavimų ateityje.

Istorija
--------

Muilo gamintojas Benjamin T. Babbitt 19-ame amžiuje vienas iš pirmųjų žinomų gamintojų, kurie suteikdavo nemokamus produktų pavyzdžius potencialiems pirkėjams.

Mokamas produkto pavyzdys
-------------------------

Dažniausiai sutinkamas produkto pavyzdžių potencialiam klientui suteikimo būdas – mažesnio kiekio (pakuotės) įsigyjimas už simbolinę kainą. Tokiu būdu potencialus klientas, norėdamas išbandyti produktą, įsigyja produkto pavyzdį, nereikalaujantį sumokėti visos sumos už įprastos pakuotės produktą.
| Granmos provincija*Provincia de Granma* |
| --- |
|  |
|  |
| **Valstybė** | Kubos vėliava Kuba |
| **Administracinis centras** | Bajamas |
| **Savivaldybių skaičius** | 13 |
|  |
| **Gyventojų** (2020) | 817 763 |
| **Plotas** | 8 375 km² |
| **Tankumas** (2020) | 98 žm./km² |

**Granmos provincija** (isp. *Provincia de Granma*) – provincija rytų Kuboje, prie Gvakanajabo įlankos. Ribojasi su Las Tunaso ir Holgino provincijomis šiaurėje bei Kubos Santjago provincija rytuose. Administracinis centras – Bajamas.

Provincija pavadinta jachtos „Granma", kuria revoliucinieriai iš Meksikos atvyko į Kubą, vardu.

Geografija
----------

Pietiniu provincijos pakraščiu driekiasi miškingi Siera Maestros kalnai, juose yra aukščiausia Granmos provincijos vieta – La Bajamesa (1730 m). Iš šių kalnų išteka ilgiausia šalies upė – Kautas. Vandenyno pakrantėse yra mangrovių ir pelkynų.

Administracinis suskirstymas
----------------------------

Provincija padalinta į 13 savivaldybių:

* Bartolomė Maso,
* Bajamas,
* Buėj Ariba,
* Kampečuela,
* Kauto Kristas,
* Gvisa,
* Chigvani,
* Mansaniljas,
* Medija Luna,
* Nikeras,
* Pilonas,
* Rio Kautas,
* Jara.

Šaltiniai
---------

1. ↑  CUBA, *citypopulation.de*


|  |  |
| --- | --- |
|  **Kubos provincijos** |  |
| Artemisa | Chuventudas | Granma | Gvantanamas | Havana | Holginas | Kamaguėjus | Kubos Santjagas | Las Tunasas | Majabekė | Matansasas | Pinar del Rijas | Sankti Spiritus | Siego de Avila | Sjenfuegosas | Vilja Klara |
Karys su grandiniais šarvais. Ant grandinių kojinių prisegti antkeliai
**Grandinė kojinė**, *grandinis leginas* (angl. *chausse*) – grandiniai kojų šarvai, primenantys kojinę iš metalinių grandžių ir dengiantys nuo pėdos iki kelių ar aukščiau. Galėdavo dengti ir visą koją iki kirkšnies.

Grandinės kojinės viduramžiais buvo tipiškas kojos šarvas, gerai saugojęs nuo pjaunančių kirčių, bet praktiškai visiškai nesaugojęs nuo triuškinančių smūgių bukais masyviais ginklais.

XIII a. grandines kojines ėmė papildyti plokštiniais elementais. Pirmasis buvo antkelis, dengęs kelį. XIII a. paskutinį ketvirtį blauzdą iš priekio ėmė dengti papildomu antblauzdžiu (plieninė blauzdos išgaubtumo plokštė), kuris būdavo dirželiais užsegamas ant grandinės kojinės viršaus. XIV a. kai ištobulėjo kojų plokštiniai šarvai šarvines kojines nustojo naudoti.

Etimologija
-----------

angl. *chausse* kilęs iš pranc. *chausse*. O šis iš viduramž. lot. *calcea*, iš lot. *calceus* 'batas', iš lot. *calc-*, *calx* 'kulnas'.

Nuorodos
--------

* Mail Shirts Archyvuota kopija 2007-12-04 iš Wayback Machine projekto. (Karys su grandiniai šarvais)
* Clothing and armour[neveikianti nuoroda] (yra skyrelis apie grandines kojines)

nuotraukos:

* (ilgos grandinės kojinės) Archyvuota kopija 2007-11-11 iš Wayback Machine projekto.
| Grandė, Gvapajus |
| --- |
| Grandė nuo Puerto Pailaso tilto Grandė nuo Puerto Pailaso tilto |
| **Ilgis** | 820 km |
| **Baseino plotas** | 101 902 km² |
| **Ištakos** | Kainė ir San Pedras |
| **Žiotys** | Mamorė |
| **Šalys** | Bolivijos vėliava Bolivija |
|  |
|  **Vikiteka** | Grandė, Gvapajus |

**Grandė** (isp. *Río Grande*) arba **Gvapajus** (isp. *Río Guapay*, keč. *Wapay mayu*) – upė Bolivijoje; Mamorės upės (Amazonės baseinas) dešinysis intakas, kartais laikomas ir viena jos ištakų. Prasideda Potosi departamente, susiliejus Kainės ir San Pedro upėms, kurios ištakas gauna Andų kalnuose. Grandė teka pradžioje į rytus, Kočabambos Siera, vėliau pasuka į šiaurės vakarus, kur teka lygumomis. Prateka Santa Kruso ir Beni departamentus.

Didžiausi intakai: Miskė, Pirai, Japakani (kairieji), Tomina, Aseras, Pailasas (dešinieji).

Didesni miestai prie Grandės: Abapo, Puerto Pailasas, Puerto Ibanjesas, Pueblos Unidasas.

Šaltiniai
---------

1. 1 2  R. Ziesler and G.D. Ardizzone. LAS AGUAS CONTINENTALES DE AMERICA LATINA/THE INLAND WATERS OF LATIN AMERICA, Fishery Information, Data and Statistics Service. Fisheries Department FAO, Rome.
|  |
| --- |
| John Newman |
|  |
| Biografija |
| Gimė | 1990 m. liepos 16 d. (32 metai) Setlas, Šiaurės Jorkšyras, Anglija, Jungtinė Karalystė |
| Žanrai | soul, pop, breakbeat, Northern soul |
| Veikla | dainininkas, prodiuseris, dainų autorius |
| Aktyvumo metai | 2004–dabar |
| Įrašų kompanija | Island, Universal |
| Susijusi veikla | Rudimental |
| Svetainė | www.johnnewman.co.uk |

**John William Peter Newman** (g. 1990 m. birželio 16 d.) – vokalistas ir muzikantas. Labiausiai jį išgarsinęs kūrinys yra „Love Me Again" (liet. *Vėl mane mylėk*), kuri buvo pirmoje vietoje Jungtinės Karalystės topuose 2013 m. John Newman buvo vienas iš sėkmingiausiai kylančių britų muzikos atlikėjų 2013 m. Jungtinėje Karalystėje. Iki 2014 metų vasario mėnesio atlikėjas buvo pardavęs virš 1,3 milijono įrašų Jungtinėje Karalystėje.

2014 m. rugpjūčio 2 d. lietuviškame festivalyje „Granatos Live" atliko savo pasirodymą, kurio metu pristatė savo albumą „Tribute". 2016 m. John Newman koncertavo Kalnų Parke, Vilniuje.

Asmeninis gyvenimas
-------------------

Newman'ui buvo dukart diagnozuotas smegenų auglys, pirmasis išoperuotas 2012 m. o antrasis ir 2016 m. Po poros metų, jis vedė danų kilmės merginą Nana-Maria, kurių vedybos vyko Londone.

Jo vyresnysis brolis James Newman taip pat yra atlikėjas, kuris 2014 m. laimėjo Britų apdovanojimą už metų singlą.

2019 m. BBC paklaustas apie artėjančius turus, Newman'as prabilo apie slegiančias asmenines psichologines problemas. Jis pripažino, kad yra linkęs save lyginti su kitais atlikėjais, kurie muzikoje buvo sėkmingesni nei jis, tiek kūrybine, tiek finansine prasme, todėl nutarė tais metais koncertuoti mažesnėms auditorijoms, kad išvengtų panašių vidinių minčių. 2020 m. birželį jis paskelbė, kad daro pertrauką ir traukiasi iš muzikos industrijos palikdamas įrašų ir vadybinę kompaniją. Socialiniuose tinkluose jis paminėjo, jog muzikinė veikla jam kelia psichologinių problemų, todėl užuot tęsęs solinę karjerą, jis kartais kurs bendras dainas su kitais atlikėjais.

Diskografija
------------

* *Tribute* (2013)
* *Revolve* (2015)

Nuorodos
--------

* Oficiali svetainė
* John Newman svetainėje Last.fm

Šaltiniai
---------

1. ↑  "I'm fine, says singer John Newman after brain tumour returns". *The Straits Times*.
2. ↑  "John Newman on Instagram: "The day I got married to the greatest woman in the world!""
3. ↑  "Career led to depression". BBC.
| **Pranas Penkaitis** |
| --- |
|  |
| Gimė | 1877 m. sausio 15 d.Rusija Daugėlaičiai, Kybartų valsčius, Rusijos imperija |
| Mirė | 1931 m. gruodžio 19 d. (54 metai)Lietuva Kaunas |
|  |
| Veikla | Lietuvos dramaturgas, prozininkas, rašytojas, teisininkas |
|  |
| Alma mater | Peterburgo universitetas |
|  |
|  **Vikiteka** | Pranas Penkaitis |

**Pranas Penkaitis** (1877 m. sausio 15 d. Daugėlaičiai, Kybartų valsčius, Rusijos imperija – 1931 m. gruodžio 19 d. Kaunas) – Lietuvos dramaturgas, prozininkas, rašytojas, teisininkas.

Biografija
----------

1889 m. baigė Kybartų dviklasę mokyklą. 1893 m. išvyko į Rusiją, kur trumpai dirbo geležinkelių dirbtuvėse, o vėliau apie 20 metų – raštinėse. 1906 m. grįžo į Lietuvą. Savarankiškai mokydamasis 1908 m. Petrograde išlaikė brandos egzaminus, įstojo į Petrogrado universiteto teisės fakultetą.

Pirmojo pasaulinio karo metu lankė įvairias Lietuvos vietoves ir steigė Lietuvių draugijos nukentėjusiems dėl karo šelpti skyrius. Talkino draugijos reikalų vedėjui J. Tumui-Vaižgantui. Vėliau pasitraukė į Rusiją, 1916 m. išėjo iš draugijos.

1918 m. grįžo į Lietuvą. Tarnavo Lietuvos geležinkelių valdyboje, vėliau Lietuvos atstovybės sekretorius Berlyne, Švietimo ministerijos juriskonsultas. 1922-1923 m. išleido tris raštų tomus. Nuo 1924 m. Kauno apygardos teismo narys. Vėliau vertėsi advokatūra. 1927 m. išrinktas Lietuvių kalbos draugijos pirmininku. 1927 m. vienas iš lietuvių-estų draugijos steigėjų.

Kūryba
------

Rašė iš pradžių lenkų kalba. Nuo 1905 m. pradėjo bendradarbiauti „Vilniaus žiniose", vėliau leidiniuose „Šaltinis", „Vienybė", „Viltis", „Lietuvos žinios", „Draugija", „Vairas", „Vaivorykštė" ir kt. pasirašinėdamas slapyvardžiais *Peregrinus, Pen-tis* ir kt. Parašė ir literatūrinių kūrinių.

Šaltiniai
---------

1. ↑  Lietuvos albumas. Janina Markevičaitė, Liudas Gira, Adomas Kliučinskis – Kaunas / Otto Elsner, Berlin, 1921 m.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Profesinė sąjunga** (**profsąjunga**, nuo „profesija" ir „sąjunga") – dirbančių, turinčių profesiją asmenų susivienijimas jų darbinėms, profesinėms teisėms bei interesams ginti, siekti savo narių (dirbančiųjų) gerovės.

Profsąjungų veiklos rezultatai
------------------------------

Profsąjungų šalininkai teigia, jog profsąjungų judėjimas daugelyje šalių panaikino samdomą vaikų darbą, pagerino darbo saugumą, sutrumpino darbo dieną ir padidino tiek profsąjungoms priklausančių, tiek ir joms nepriklausančių darbuotojų atlyginimus.

Kritika
-------

Profsąjungų oponentų daugiausia galima rasti tarp liberalų, tačiau joms oponuoja taip pat ir kai kurios komunistų, anarchistų bei kraštinių dešiniųjų mokyklos. 

Profsąjungos paprastai kritikuojamos už tai, jog, užtikrindamos saugią jau dirbančių darbuotojų padėtį, jos dar labiau apsunkina darbo paieškas jo neturint. Profsąjungų kritikai teigia, jog suderėtas atlyginimo minimumas neleidžia priimti į darbą žmonių, kurių kvalifikacija nepakankama tam geram atlyginimui uždirbti (Milton Friedman, 1962 m darbai). Tačiau net ir nesant profsąjungų įvairūs bandymai įsitvirtinti iš pradžių dirbant labai pigiai ar ir be atlyginimo (liberalų dažnai siūlomas kelias) ne visada baigiasi sėkmingai. Naujesni eksperimentiniai tyrimai (Card ir Krueger, 1995) rodo, jog minimalaus darbo užmokesčio įvedimas nedarbo mastui įtakos neturi (Šaltinis: Card David, Krueger Alan. (1995). *Myth and measurement: The new economics of the minimum wage*. Princeton, NJ. Princeton University Press). 

Revoliucijos siekiantys komunistai (Karlas Marksas ir kiti) profsąjungas kritikavo už tai, kad jos sukuria daliai darbininkų patenkinamas gyvenimo sąlygas, kurias turėdami, jie nebesiekia socialistinės revoliucijos.
*Kitos reikšmės – Daugiakamieniai medžiai.*
Koordinatės: 55°12′31″š. pl. 25°36′25″r. ilg.﻿ / ﻿55.208498°š. pl. 25.606866°r. ilg.﻿ / 55.208498; 25.606866

Du kamienai

**Dvikamienė pušis** – išskirtinės išvaizdos dvikamienė pušis, auganti Molėtų rajone, Inturkės seniūnijoje, Rudesos girininkijoje, Juodųjų Lakajų ežero šiaurės rytų krante, apie 0,5 km į rytus nuo Palakajo kaimo. 

Pušis stūkso Labanoro regioniniame parke. Gali būti pasiekiama iš kelio  **2816**  Inturkė–Kertuoja–Lakaja . Kelyje nuorodų nėra. Miške prieinama nuo ežero pakrantės ties Ščiurio iškyšulio ir Cibaragio suformuota įlanka (apie 50 m). Prie paminklinio medžio įrengta atokvėpio vieta, yra informacinis stendas. 

Pušies kamienas prie pagrindo yra dvigubas. Medis dideliame aukštyje taip pat šakojasi į du kamienus su dviem viršūnėmis. Savivaldybės saugomas botaninis gamtos paveldo objektas.

Duomenys
--------

Aikštelė prie pušies
* Medžio rūšis: paprastoji pušis (*Pinus sylvestris L.*)
* Aukštis: 29 m
* Kamienų apimtys 1,3 m aukštyje: 1,77 m ir 0,93 m

Šaltiniai
---------

1. ↑   Archyvuota kopija 2014-08-26 iš Wayback Machine projekto.

Nuorodos
--------

* Saugomų teritorijų valstybės kadastras Archyvuota kopija 2021-01-26 iš Wayback Machine projekto.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RMolėtų rajono savivaldybės saugomos teritorijos |
| --- |
|  |
| Regioniniai parkai | 
Asvejos regioninis parkas • Labanoro regioninis parkas |
|  |
| Valstybiniai draustiniai | 
Baldono geomorfologinis • Kamastos kraštovaizdžio • Malkėstaičio hidrografinis • Virintos hidrografinis • Žalvarių geologinis |
|  |
| Gamtos paminklai | 
Alkūnų ąžuolas • Mindučių akmuo |
|  |
| Valstybiniai gamtos paveldo objektai | 
Akmuo „Valiulis" • Alkūnų pušis • Juodenėnų eglė • Juodenėnų trikamienė pušis • Jurkiškio akmuo • Kreiviškių akmuo • Lakajos akmuo • Milių ąžuolas • Šaukšteliškių ąžuolas • Virintos ąžuolas |
|  |
| Savivaldybės gamtos paveldo objektai | 
Dvikamienė pušis |

 |
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Dvinaris cheminis ginklas** (angl. *binary chemical weapon*) – cheminis ginklas, kuriame veiklioji medžiaga susidaro tik ginklą naudojant. Iki tol cheminiame šaudmenyje ar kovinės nuodingosios medžiagos purškimo įrenginyje būna du atskirti netoksiški ar mažai toksiški pirmtakai. Todėl saugomas ir gabenamas cheminis ginklas būna žymiai saugesnis. Pasibaigus cheminio ginklo laikymo trukmei dvinarį ginklą galima saugiai ir gana paprastai išardyti ir utilizuoti.

Iššovus ar kitaip paleidus šaudmenį jame suyra dvi kapsulės su pirmtakais. Skrydžio metu cheminis artilerijos sviedinys sukasi ir pirmtakai sumaišomi, dėl ko jie sparčiai reaguoja ir sudaro jau galutinę veikliąją medžiagą. Pasiekus taikinį sprogsta cheminio šaudmens išmetamasis užtaisas, kuris aerozolizuoja ir išsklaido veikliąją medžiagą.

Dvinarius cheminius ginklus ir juose naudojamus pirmtakus prižiūri cheminio ginklo konvencija.

Pavyzdys
--------

Dvinario cheminio šaudmens pavyzdys yra JAV cheminis artilerijos sviedinys M687. Jo viduje yra metilfosfonilo difluoridas (karinis kodas DF) ir izopropilo alkoholio bei izopropilamino mišinys, atskirti pertvara. Šūvio metu perkrova suardo pertvarą, sukimasis sumaišo pirmtakų mišinį, iš kurio susidaro nervus paralyžiuojančios dujos zarinas.
| ***Dvikova*** |
| --- |
|  |
|  |
| Pavadinimas | A Gunfight |
| Kilmės šalis |  JAV |
| Režisierius | Harold Jack Bloom |
| Scenaristas (-ai) | Lamont Johnson |
| Vaidina | Kirk DouglasJohnny Cash |
| Metai | 1971 |
| Žanras | vesternas |
| Trukmė | 89 min. |
| Kalba | anglų |
| **IMDb įrašas** |

**Dvikova** (angl.  *A Gunfight*) – 1971 m. JAV sukurtas vesternas.

Pagrindiniai aktoriai
---------------------

*Aktorius – vaidmuo*
* Kirk Douglas – Vilas Teneris
* Johnny Cash – Eibas Krosas
* Jane Alexander – Nora Teneri
* Karen Black – Džeinė Sims
* Dana Elcar – Marvas Grynas
* Keith Carradine – jaunasis šaulys

Turinys
-------

DĖMESIO: *toliau atskleidžiamos kūrinio detalės*

Po to, kai jo žirgui įgėlė gyvatė, garsus Laukinių Vakarų kaubojus Eibas Krosas priverstas trumpam užsukti į miestelį. Pasklidęs garsas apie jo atvykimą netrukus sukelia didžiulį ažiotažą, mat mieste jau kuris laikas gyvena kitas garsus šaulys Vilas Teneris. Nors jiedu niekada nebuvo susitikę, pasklinda gandas apie galimą jų dvikovą ir žmonės pradeda lažintis. Eibas nenori kovos, bet neturi pinigų, ir Vilas, manantis, kad iš judviejų dvikovos bus galima gerai uždirbti, pradeda jį kalbinti ir provokuoti susirungti. Galiausiai paskelbiama vieta ir laikas: sekmadienis, ketvirta valanda, koridai naudojama arena už miesto, kad visi norintys galėtų įsigyti bilietą ir pamatyti geriausių Laukinių Vakarų šaulių dvikovą...
**Konjunkcijos klaida** vadinamas tendencingas suvokimas, kai manoma, jog sudėtinė sąlyga yra labiau tikėtina, nei paprasta. Dažniausiai pateikiamas pavyzdys iš Amoso Tverskio ir Danieliaus Kanemano tyrimų:

*Linda yra 31 metų amžiaus, netekėjusi, atvira ir labai sumani. Jos specialybė – filosofija. Dar būdama studentė, labai domėjosi socialinio teisingumo ir diskriminacijos problemomis, taip pat dalyvavo demonstracijose prieš branduolinį ginklą*.
Kas yra labiau tikėtina?
a) Linda yra banko kasininkė
b) Linda yra banko kasininkė ir aktyviai dalyvauja feminisčių judėjime.
85% referentų atsakė, kad labiau tikėtinas yra *b)* variantas – *Linda yra banko kasininkė ir aktyviai dalyvauja feminisčių judėjime*. Tačiau pagal tikimybių teoriją, dviejų įvykių kartu (konjunkcija) tikimybė **negali** būti didesnė, nei kažkurio vieno iš tų įvykių.

{\displaystyle \Pr(A)\geq \Pr(A\land B)\leq \Pr(B)}.
Net jei parinktume labai mažą *buvimo banko kasininke* tikimybę, tarkime, 0,05, ir didelę buvimo feministe tikimybe (0,95), Lindos buvimo ir bankininke, ir feministe tikimybė būtų 0,05 × 0,95 = 0,0475 – mažesnė, nei buvimo vien banko kasininke.

Ši klaida daroma remiantis aprašymu. Buvimas dar ir feministe žmonių nuomone labiau „atitinka" Lindą pagal anksčiau duotą jos aprašymą, todėl renkasi jį.

Šaltiniai
---------

1. ↑  Amos Tversky, Daniel Kahneman. „Judgments of and by representativeness (Report)". Stanford University, 1981 m.
2. ↑  vanderbilt.edu
3. 1 2
4. ↑
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Kongo tarptautiniai santykiai** du dešimtmečius iki Kongo Respublikos 1991 Nacionalinio susirinkimo buvo labiausiai susiję su socialistinių šalių stovykla - Tarybų Sąjunga, VDR, Kuba (ekonominėje ir karinėje srityse).

Su Prancūzija sieja taip pat glaudūs tarptautiniai ryšiai, ypač sėkmingas bendradarbiavimas po sėkmingos prancūzų investicijos į naftos sektorių (kompanija Elf Aquitaine) nuo 1968.

Po pasaulinio komunizmo sistemos žlugimo ir Kongo daugpartinės demokratijos priėmimo 1991, Kongo dvišaliai santykiai su ankstesniais socialistų sąjungininkais tapo mažiau svarbūs. Pastaruoju metu labai išaugo Prancūzijos vaidmuo.

Kongas yra šių tarptautinėms organizacijų narys - Jungtinės Tautos, Afrikos Vienybės Organizacija, Afrikos Išsivystymo Banko, Bendrojo Tarifų ir Prekybos susitarimo organizacija, centrinės Afrikos valstybių Ekonominė Komisija, centrinės Afrikos Muitinės ir Ekonominė Sąjunga, Tarptautinei Kavos Organizacija, Centrinės Afrikos valstybių sąjunga, INTELSAT, Interpolas, Neprisijungusiųjų Judėjimas ir Grupė 77.

**Tarptautiniai ginčai** - didžioji dalis Kongo upės sienos su Kongo Demokratinė Respublika neapibrėžta (išskyrus Malebo baseino regioną).
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Kongo Respublikos vėliava
**Kongo vėliava** buvo įteisinta 1958 metų rugpjūčio 18 dieną šiai šaliai gavus autonomijos statusą Prancūzijos sudėtyje. Jos pagrindą sudaro pan - afrikanistinių spalvų trispalvė – žalia, geltona, raudona. Vėliavos šonuose vyrauja žalios ir raudonos spalvų statieji trikampiai, skiriami geltonos spalvos juostos, einančios nuo apatinio kairiojo kampo iki viršutinio dešinio kampo. 1960 metų rugpjūčio 15 dieną, šaliai paskelbus nepriklausomybę, ši šalis paskelbę šią vėliavą oficiala.

Istorija
--------

Kongo Respublikos vėliava 1970-1991 metais
1970-ųjų metų pradžioje, šaliai pakeitus ekonomikos bei socialinės raidos kursą nuo komunistinio link socialistinio bei suartėjus su rytų bloko šalimis, 1969 metų gruodžio 30 dieną Kongo valstybinė vėliava buvo pakeista. Naujasis vėliavos dizainas buvo pakeistas pagal kai kurių socialistinių šalių – kaip SSRS, Kinijos – pagrindą. Šią vėliavą sudarė raudonos spalvos pagrindas, simbolizavęs kovą su kolonializmu bei socializmą. Vėliavos kairiajame viršutiniame kampe buvo vaizduojamas kūjis bei kauptukas, apsupti žalių lapų, bei geltona žvaigždė, simbolizavusi valdančiąją partiją. 1991 metų birželio 10 dieną, pasibaigus vienpartinei diktatūrai, vėliava buvo pakeista pirminiu variantu.

**Afrikos valstybių vėliavos**

|  |
| --- |
| Alžyras · Angola · Beninas · Bisau Gvinėja · Botsvana · Burkina Fasas · Burundis · CAR · Čadas · Dramblio Kaulo Krantas · Džibutis · Egiptas · Eritrėja · Etiopija · Gabonas · Gambija · Gana · Gvinėja · Kamerūnas · Kenija · Komorai · Kongas · Kongo DR · Lesotas · Liberija · Libija · Madagaskaras · Malavis · Malis · Marokas · Mauricijus · Mauritanija · Mozambikas · Namibija · Nigerija · Nigeris · Pietų Afrika · Pusiaujo Gvinėja · Pietų Sudanas · Ruanda · San Tomė ir Prinsipė · Seišeliai · Senegalas · Siera Leonė · Somalis · Sudanas · Svazilandas · Tanzanija · Togas · Tunisas · Uganda · Vakarų Sachara · Zambija · Zimbabvė · Žaliasis Kyšulys
Britų Teritorijos Indijos vandenyne · Majotas · Reunjonas · Šv. Elena |
| **Valstybių atributika:** Valstybinių vėliavų galerija · Herbai |
| ***Darbas yra darbas*** |
| --- |
|  |
|  |
| Pavadinimas | Vat zien ik |
| Kilmės šalis |  Nyderlandai |
| Režisierius | Paul Verhoeven |
| Scenaristas (-ai) | Albert MolGerard Soeteman |
| Metai | 1971 |
| Žanras | komedija |
| Trukmė | 91 min. |
| Kalba | olandų |
| **IMDb įrašas** |

**Darbas yra darbas** (ol.  *Wat zien ik*) – 1971 m. Nyderlanduose sukurta komedija, režisieriaus Paul Verhoeven pirmasis pilnametražis filmas.

Pagrindiniai aktoriai
---------------------

*Aktorius – vaidmuo*
* Ronnie Bierman – Grit
* Sylvia de Leur – Nel
* Piet Romer – Piet
* Jules Hamel – Sjaak
* Bernard Droog – Bob
* Eric van Ingen
* Wim Kouwenhoven
* Ton Lensink

Turinys
-------

DĖMESIO: *toliau atskleidžiamos kūrinio detalės*

Pagrindinės filmo herojės – Nel ir Grit – Amsterdamo prostitutės, gyvenančios tame pačiame name, tik skirtinguose aukštuose. Pas jas besilankantys vyrai nori ne tik fizinio artumo, todėl merginoms tenka būti ir psichologėmis, ir aktorėmis. Galiausiai kiekvienos jų gyvenime atsiranda joms neabejingi vyrai ir šios priverstos rinktis: darbas ar asmeninė laimė…
Koordinatės: 56°22′14″ š. pl. 23°16′19″ r. ilg.﻿ / ﻿56.37056°š. pl. 23.27194°r. ilg.﻿ / 56.37056; 23.27194



| Latvių karjeras |
| --- |
| Vieta | Lietuva (Joniškio rajonas) |
| Plotas | 0,035 km² |
| Kranto linijos ilgis | 1,08 km |
| Kilmė | dirbtinė |
| Įteka | Švėtė |
| Išteka | Švėtė,bevardis upelis |

**Latvių karjeras** – karjero tvenkinys Lietuvoje, Joniškio rajone, Žagarės miesto šiaurrytinėje dalyje. Sudarytas išeksploatavus žvyro išteklius ir prisipildžius vandens. Tvenkinio ilgis iš pietvakarių į šiaurės rytus – 0,41 km, plotis – iki 0,15 km. Yra kelios smulkios salelės. Altitudė 54,8 m. Vakarinis krantas aukštas. Tvenkinio šiauriniu krantu eina siena su Latvija. Pietuose Švėtė vakarine puse ~ 27 m ilgiu susisiekia su tvenkiniu ir toliau teka rytine pakrante. Šiaurėje, Latvijoje, išteka 0,5 km ilgio upelis link Švėtės. Rytinė pakrantė apaugusi mišku, vakarinėje pakrantėje įkurtos Žagarės miesto evangelikų liuteronų kapinės. Pietvakarinėje pakrantėje įkurtas Vyšnių sodas, įrengta poilsiavietė ir vabzdžių viešbutis. Šiaurinėje pakrantėje Latvijoje įsikūręs Kredinių kaimas.

Šaltiniai
---------

1. ↑  maps.lt duomenys
2. ↑
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Slovėnijos istorinis regionas:Koroška |
| --- |
|  |
| Šalis | šiaurės Slovėnija |
| Tautos | slovėnai |
| Valstybės | Karintijos kunigaikštystė |
| Miestai | Dravogradas |
|  |
| Karintija Slovėnijos žemėlapyje (geltona) |

**Karintija**, *Slovėnijos Karintija* (slovėn. *Koroška*) – istorinis regionas šiaurės Slovėnijoje. Kartais vadinamas Slovėnijos Karintija, kad atskirti nuo Karintijos, kuri yra Austrijos žemė. Abi šios Karintijos anksčiau buvo viena valda Karintijos hercogystė, iki Pirmojo pasaulinio karo priklausiusi Habsburgų imperijai.

Istorija
--------

1919 m. naujai susikūrusi *Serbų, kroatų ir slovėnų karalystė* (vėliau persivadinusi į Jugoslavijos karalystę) okupavo pietinę Karintiją. Dabartinė Slovėnijos Karintija buvo aneksuota be referendumo. Šiaurinė užimtosios Karintijos dalis 1920 m. įvykusio Karintijos plebiscito metu nubalsavo, kad liks naujai įsikūrusioje Austrijos respublikoje. Pati pietinė dalis liko Slovėnijoje.

Regiono dalys
-------------

Istorinį regioną sudaro dvi geografiškai atskirtos dalys:

* Dravos ir Mežos slėnių dalys apie Dravogradą ir Mežicą. Čia yra ir miestai *Ravne na Koroškem*, *Črna na Koroškem* ir *Prevalje*.
* Jezersko občina į šiaurę nuo Kranjo.

Slovėnijos Karintija nesutampa su dabartiniu teritoriniu – statistiniu Karintijos regionu, kuris yra beveik dukart didesnis už savo istorinę pirmtakę:

* Statistiniam regionui priskirtos papildomos občinos – *Slovenj Gradec*, *Radlje ob Dravi*, *Mislinja*, *Muta*, *Vuzenica*, *Podvelka* ir *Ribnica na Pohorju*, kurios istoriškai buvo Štirijos dalis.
* Istorinė Karintijos dalis *Jezersko* buvo įjungta į dabartinį Krajinos regionui.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Kariotipas** – susistemintas chromosomų rinkinys pagal dydį ir formą. Kiekviena pora chromosoma pažymima skaičiais išskyrus lytines. Kariotipus tiria citogenetika.

Kariotipas tiriamas atliekant biologinius ir medicinius tyrimus. Pvz. biologijoje kariotipo tyrimai naudojami nustatyti individo priklausomybę tam tikrai rūšiai ar populiacijai.

Žmogaus kariotipo tyrimai
-------------------------

Dauguma žmogaus kariotipų žymima **46,XX** (moterims) ar **46,XY** (vyrams), tačiau pasitaiko ir pakitimų, kai yra daugiau ar mažiau lyties chromosomų (47,XYY; 47,XXY; 47,XXX; 45,X).

### Indikacijos kariotipo tyrimui

* Protinis atsilikimas; psichomotorinės raidos atsilikimas su ar be dismorfologinių požymių;
* Dauginės vystymosi anomalijos
* Tėvai, turintys vaiką su chromosomine patologija; žinomo chromosominio sindromo patvirtinimas arba atmetimas;
* Asmenys, kurių pirmos eilės giminaičiai serga chromosomine liga
* Naujagimiams:
	+ dauginės vystymosi ydos
	+ neaiški lytis
* Įvykę 3 ar daugiau savaiminių persileidimų
* Vėluojantis lytinis brendimas, nevaisingumas
* Prenatalinė diagnostika:
	+ moteris 35 metų ar vyresnė
	+ šeimoje yra vaikas sergantis chromosomine liga
	+ vienas iš tėvų yra subalansuotos translokacijos nešiotojas ar nustatytas chromosomų mozaikiškumas
	+ ultragarsinio tyrimo metu aptikta vaisiaus anomalijų
	+ nėščiosios kraujyje nustatytos pakitusios serumo žymenų (alfa - fetoproeino, chorioninio gonadotropino, laisvo estradiolio) reikšmės
* Onkologinės ligos, ypač pažengę, dažniausiai onkohematologinės (pvz. lėtinės ir ūminės leukemijos)

Sveiki asmenys tiriami tuo atveju, jeigu jie pareiškia norą ar planuoja susilaukti palikuonių, o jų artimi giminaičiai turi genetinių pakitimų.

### Tyrimo eiga

Spektrinis moters kariotipas
Periferinis veninis kraujas paimamas į specialius mėgintuvėlius su ličio heparinu, kuris gabenamas į citogenetikos laboratoriją. Mėginys laikomas +4-6 laipsnių teperatūroje. Kraujas sėjamas steriliomis sąlygomis pridedant augimą skatinančių medžiagų (mitogenų) – tikslas – pagausinti kraujo limfocitus, kurių kariotipas ir bus analizuojamas. Po 3 parų pridedama kolchicino – sutrikdo verpstės siūlų formavimąsi metafazės stadijoje – metafazes patogiausia analizuoti, kadangi chromosomos matosi ryškiausiai. Fiksavus ir nudažius Giemsa būdu preparatas analizuojamas šviesiniu mikroskopu naudojant kompiuterinę vaizdų analizės sistemą. Tyrimų rezultatai užrašomi vadovaujantis tarptautinės citogenetinės nomenklatūros (ISCN) reikalavimais. Paprastai atsakymas gaunamas per 2-4 savaites. Tyrimus skiria ir interpretuoja gydytojas genetikas.
| **Kamčiatkos krabas** |
| --- |
| Kamčiatkos krabas (*Paralithodes camtschaticus*) |
|
| Mokslinė klasifikacija |
| 

|
|  |
| Karalystė: | Gyvūnai*( Animalia)* |
| Tipas: | Nariuotakojai*( Arthropoda)* |
| Potipis: | Vėžiagyviai*( Crustacea)* |
| Klasė: | Aukštesnieji vėžiagyviai*( Malacostraca)* |
| Poklasis: | *Eumalacostraca**( Eumalacostraca)* |
| Antbūris: | *Eucardia**( Eucardia)* |
| Būrys: | Dešimtkojai vėžiai*( Decapoda)* |
| Pobūris: | *Pleocyemata**( Pleocyemata)* |
| Infrabūrys: | *Anomura**( Anomura)* |
| Antšeimis: | Krabai atsiskyrėliai*( Paguroidea)* |
| Šeima: | Karališkieji krabai*( Lithodidae)* |
| Gentis: | *Paralithodes**( Paralithodes)* |
| Rūšis: | Kamčiatkos krabas*( Paralithodes camtschaticus)* |
|

 |
| Mokslinis pavadinimas |
| ***Paralithodes camtschaticus***Tilesius, 1815 |
| 

|  |  |
| --- | --- |
| 
* **Vikiteka**Vikiteka

 | 
 |

 |

Paralithodes camtschaticus
**Kamčiatkos krabas** (lot. *Paralithodes camtschaticus*) – karališkųjų krabų šeimai priklausanti rūšis.

Išvaizda, gyvenimo būdas
------------------------

Suaugėlių kiaukutas gali siekti 28 cm, o atstumas tarp ištiestų kojų iki 1,8 metro. Kojos ir šarvas padengtos spygliais. Dešinė žnyplė yra didesnė už kairiąją. Spalva nuo rudai raudonos iki violetinės. Išvirus įgauną raudoną spalvą.

Gyvena nuo 3 iki 366 metrų gylyje. Minta įvairiais dugniniais bestuburiais: jūrinėm kirmėlėm, moliuskais, ofiūrom, jūrų žvaigždėm, jūrų ežiais, ūsakojais, pintim.

Patelės padeda nuo 150,000 iki 400,000 kiaušinėlių. Maždaug po metų iš kiaušinėlių išsirita lervos, kurios dar nėra panašios į suaugėlius ir pirmus kelis mėnesius praleidžia pluduriuodamos vandenyje, kaip planktonas. Po 4o nėrimosi lerva įgauną panašią į suaugėlio formą ir nusileidžia ant dugno.

Paplitimas
----------

Paplitęs areale nuo Japonijos jūros iki šiaurinės Britų Kolumbijos krantų. 1960 – 1970 m. Tarybų Sąjungos mokslininkai įsteigė jų koloniją Kolos įlankoje, Barenco jūroje. Atkeliavę iš šios kolonijos, nuo 1990 paplito ir Norvegijos jūroje.

Žvejyba
-------

Kamčiatkos krabo mėsa vertinama kaip delikatesas ir yra brangiausia iš visų karališkųjų krabų.

Šaltiniai
---------

1. ↑  „Interesting Facts About the Red King Crab". *eHow*. Nuoroda tikrinta 2011-10-23.
*Kitos reikšmės – Kana (reikšmės).*

| **Taurotragus oryx** |
| --- |
| Kana (*Taurotragus oryx*) |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Klasė: | Žinduoliai  *( Mammalia)* |
| Būrys: | Porakanopiai  *( Artiodactyla)* |
| Pobūris: | Atrajotojai  *( Ruminantia)* |
| Šeima: | Dykaraginiai  *( Bovidae)* |
| Pošeimis: | Jaučiai  *( Bovinae)* |
| Gentis: | Kanos  *( Taurotragus)* |
| Rūšis: | Kana  *( Taurotragus oryx)* |

 |
| Binomas |
| ***Taurotragus oryx***Pallas, 1766 |

**Kana** (*Taurotragus oryx*) – jaučių (*Bovinae*) pošeimio dykaraginis žinduolis. Stambi antilopė.

Kūno aukštis iki 175 cm, patinų masė iki 900 kg. Kūnas masyvus, storos kojos, pakaklėje plati odos nuokara. Ant sprando, keteros, pakaklėje ir ant uodegos galo plaukai ilgesni. Abiejų lyčių individai raguoti. Ragai glaustai susisukę apie savo ašį, tiesūs. Patinų ragai gali būti iki 1 m ilgio, vidutiniškai jie būna 73 cm.

Gyvena sausose Afrikos savanose į pietus nuo Sacharos. Laikosi nedideliais būriais, neretai kartu su zebrais ir arklinėmis antilopėmis. Migracijos metu susirenka į didesnius būrius. Minta žoliniais augalais, krūmų lapais, vaisiais. Kasdien lanko girdyklas. Nėštumas trunka apie 9 mėnesius, gimsta 1 jauniklis. Gyvena iki 20 metų.

Gana gausi antilopė, medžiojama. Buvo bandyta domestikuoti Ukrainoje.

Šaltiniai
---------

* Baleišis, R. Pasaulio kanopiniai žvėrys. Vilnius: Vilniaus Ekologijos institutas, 2009. 72 psl. ISBN 9986-443-36-9.


|  |  |
| --- | --- |
|  | **Vikiteka: Kana (žinduolis)** – vaizdinė ir garsinė medžiaga  |

Vikižodynas
| **Inonotus dryadeus**Apsauga: 1(E) – Prie išnykimo ribos |
| --- |
| Kamštinis skylenis (*Inonotus dryadeus*) |
| Mokslinė klasifikacija |
| 

|  |  |
| --- | --- |
| Karalystė: | Grybai  *( Fungi)* |
| Skyrius: | Papėdgrybūnai  *( Basidiomycota)* |
| Klasė: | Papėdgrybiai  *( Basidiomycetes)* |
| Eilė: | Šiurkšteniečiai  *( Hymenochaetales)* |
| Šeima: | Šiurkšteniniai  *( Hymenochaetaceae)* |
| Gentis: | Skylenis  *( Inonotus)* |
| Rūšis: | Kamštinis skylenis  *( Inonotus dryadeus)* |

 |
|  Index Fungorum |
| Binomas |
| ***Inonotus dryadeus***(Pers.: Fr.) Murr. 1908 |
| **Sinonimas** |
| 

|  |
| --- |
| *Polyporus dryadeus* Pers.: Fr. |

 |

**Kamštinis skylenis** (*Inonotus dryadeus*) – šiurkšteninių (*Hymenochaetaceae*) šeimos grybas. Paplitęs Šiaurės Afrikoje, Azijoje, Šiaurės Amerikoje. Europoje daugiausia sutinkamas pietinėje ir centrinėje dalyje.

Biologija
---------

Grybas kamieno papėdėje
Išskyrų lašeliai
Vienmetis parazitinis saprotrofinis grybas, sukeliantis baltąjį gyvų medžių šaknų ir šaknies kaklelio puvinį. Vaisiakūniai išauga vasarą ir rudenį, gali kelis kartus peržiemoti, ilgainiui pajuosdami ir suaižėdami. Jie stambūs, pasitaiko iki 40 cm pločio, 15 cm storio, jauni viršutiniame paviršiuje išskiria gelsvos spalvos lašelius. Trama pluoštinė, minkšta, geltonos-rudos spalvos, skleidžia nemalonų kvapą. Sporos baltos, lygios ir gaubliškas, jų dydis 6,5-8 × 7-8 μm. 

Skyleniai išauga pavieniui ar grupėmis ant senų stambių ąžuolų kamienų, prie žemės, kartais ant šaknų. Dažniausiai pasitaiko ant derlinguose dirvožemiuose ir atvirose vietose augančių ąžuolų, kartais ir ant klevų, guobų ir kaštonų.

Populiacija Lietuvoje
---------------------

1992 m. kamštinis skylenis įrašytas į Lietuvos raudonąją knygą.

Žinomos 2 radavietės: Verkių apylinkėse (Vilniuje) rastas 1980 m. Platelių ežero Pilies saloje (Plungės rajone) rastas 1 vaisiakūnis buvo menkai išsivystęs.

Šaltiniai
---------

1. ↑   Archyvuota kopija 2020-09-29 iš Wayback Machine projekto.
2. ↑  Lietuvos Respublikos saugomų gyvūnų, augalų ir grybų rūšių sąrašas
3. ↑  Lietuvos raudonoji knyga. Red Data Book of Lithuania, Vilnius, Lututė, 2007, 685 p. ISBN 978-9955-692-71-3



|  |  |
| --- | --- |
|  | **Vikiteka: Kamštinis skylenis** – vaizdinė ir garsinė medžiaga  |
| Kamčiatkos sritis*Камчатская область* |
| --- |
|  |
| 

|  |  |  |
| --- | --- | --- |
|  | **1932 – 2007** |  → |

 |
| 

|  |  |
| --- | --- |
|  |  |
|  |  |
|  |

 |
|  |
|  |
| **Valstybė** | Rusijos vėliava Rusija |
| **Federalinė apygarda (nuo 2000)** | Tolimųjų Rytų federalinė apygarda |
| **Administracinis centras** | Kamčiatkos Petropavlovskas |
| **Oficialios kalbos** | rusų |
|  |
| **Gyventojų** | 333 644 (2002) |
| **Plotas** | 170 800 km² |

**Kamčiatkos sritis** (rus. *Камчатская область*) – buvusi RTFSR, vėliau Rusijos Federacijos sritis Tolimuosiuose Rytuose, Kamčiatkos pusiasalyje. Užėmė 472 300 km² plotą (be Koriakų AA – 170 800 km²), buvo 406 tūkst. gyventojų (1982 m.). Centras – Kamčiatkos Petropavlovskas.

Sudaryta 1932 m. iš Tolimųjų Rytų krašto. Vėliau teritorija kelis kartus keitėsi, kol 1956 m. nusistovėjo ribos. Į Kamčiatkos srities sudėtį autonominės teritorijos statusu pateko Koriakų autonominė apygarda.

2007 m. Kamčiatkos sritis sujungta su Koriakų autonomine apygarda ir sudarytas naujas federalinis subjektas – Kamčiatkos kraštas (vietoje srities statuso gavo krašto statusą).

Prieš panaikinant sritį, į jos sudėtį įėjo 7 rajonai, buvo 3 miestai (Kamčiatkos Petropavlovskas, Jelizovas, Viliučinskas), 27 miesto tipo gyvenvietės ir 29 kaimai.

Šaltiniai
---------

1. ↑  Географический энциклопедический словарь, гл. редактор А. Ф. Трёшников. – Москва, Советская энциклопедия, 1983. // psl. 191
2. ↑  archyvuota versija iš ako.kamchatka.ru